सात प्राचार्यों को नोटिस जारी
लोक शिक्षण संचालनालय के संयुक्त संचालक धीरेंद्र चतुर्वेदी ने जिले के सात प्राचार्यों को नोटिस जारी किए हैं। यह नोटिस स्कूल में शिक्षा का स्तर नहीं सुधारने के जिए जारी किए गए हैं। पिछले साल जिले के कई स्कूलों का परीक्षा परिणाम 30 फीसदी से कम रहा था। इन स्कूलों के प्राचार्यों को इस साल पढ़ाई का स्तर सुधारने के निर्देश दिए गए थे।
हाईस्कूल और हायर सेकंडरी स्कूलों में शिक्षा का स्तर जांचने के लिए भोपाल से दलों को मूल्यांकन के लिए भेजा गया था। इन दलों द्वारा रायसेन जिले के हाईस्कूल केलकच्छ, हाईस्कूल बोरास, हाईस्कूल कुचवाड़ा, हाईस्कूल खामरिया खुर्द, हाईस्कूल सतलपुरा, हाईस्कूल हतनापुर और हायर सेकंडरी स्कूल सुल्तानगंज का निरीक्षण किया गया था। इस निरीक्षण दल को इन स्कूलों का शिक्षा का स्तर संतोषजनक नहीं मिला है। इन दलों द्वारा जो रिपोर्ट डीपीआई को भेजी है। इस रिपोर्ट के अनुसार केलकच्छ 12 अंक, बोरास को 19.5 अंक, कुचवाड़ा को 7 अंक, खमरिया खुर्द को 10 अंक, सतलापुर को 18 अंक, सुल्तानगंज को 11.5 अंक और हतनापुर के स्कूल को मात्र 9.5 अंक ही दिए गए हंै।
चेतावनी के बाद भी इन स्कूलों का पढ़ाई का स्तर अब तक नहीं सुधर पाया है। इन स्कूलों की स्थिति निरीक्षण में निराशजनक मिलने यहां के प्राचार्यों को कारण बताओ नोटिस जारी किए गए है। साथ ही उन्हें वार्षिक परीक्षा में अपने स्कूल का परीक्षा परिणाम सुधरवाने की हिदायत दी गई है।
hin_Deva hin_Deva hin_Deva hin_Deva